29/06/2009 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
09041-IN. LFG - Bases convocatoria listas aspirantes persoal temporal varios postos

Acordo da Xunta de Goberno do 11/06/2009, polo que se aproban as Bases para a elaboración de listas de aspirantes para o posible nomeamento como persoal funcionario interino e/ou laboral temporal, para varios postos. Primeira. - Os postos para os que se elaborarán as listas de aspirantes son os seguintes: Técnico de Xestión de Administración Xeral. Auxiliar de Administración Xeral. Subalterno de Administración Xeral. Condutor-Mecánico. Técnico de Xestión Económico-Financeira. Técnico de Xestión Tributaria. Segunda. - As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web www.dicoruna.es/diputacion/impresos, no prazo de vinte días naturais, contados a partir do seguinte ao da publicación das presentes Bases no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para cada posto dos que se trata (orixinais ou copias compulsadas), ademais dunha fotocopia simple do Documento Nacional de Identidade. No caso de presentarse a mesma persoa a máis dun posto, deberá presentar unha solicitude, xunto coa documentación correspondente, para cada un deles. Terceira. - Rematado o prazo de presentación de solicitudes, a Presidencia da Corporación, no prazo máximo de quince días, declarará aprobadas as relacións de admitidos e excluídos, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Cuarta. - Os Tribunais cualificadores constarán dun presidente, tres vogais funcionarios da Deputación e un Secretario, que haberán de cumprir os requisitos sinalados no art.60 da Lei 7/2007, do Estatuto Básico do Empregado Público, e demais normativa aplicable. Os Tribunais poderán dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. Os Tribunais terán a categoría e o dereito a percibir as contías correspondentes, de conformidade co disposto no R. D. 462/2002 e lexislación complementaria. Quinta. - Unha vez comenzadas as probas selectivas e de conformidade coa normativa vixente, os anuncios da celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo, con respecto ao seu comenzo, se se trata do mesmo exercizo, ou de vinte e catro horas, se se trata dun novo. Unha vez que conclúan os procesos selectivos, os Tribunais formularán as súas propostas á Presidencia da Corporación, para aprobar as listas correspondentes. Sexta. - En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso dos empregados públicos vixente. Así mesmo, estas Bases e convocatoria e cantos actos administrativos se deriven dela, poderán ser impugnados polos interesados nos casos e na forma establecidos pola Lei 30/1992, do Réxime Xurídico das Administracións Públicas e do Procedemento Administrativo Común. Sétima. - Postos, requisitos e forma de selección: Requisitos: Titulación de Diplomado Universitario. Proba selectiva: 1º Exercicio obrigatorio e eliminatorio: Consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2º Exercicio obrigatorio e eliminatorio: Consistirá no desenvolvemento dun suposto práctico relacionado coas funcións do posto e co contido do temario, mediante a elaboración dun informe con proposta de resolución, no tempo máximo dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Para este exercicio, os aspirantes poderán facer uso en todo momento dos textos legais e das coleccións de xurisprudencia dos que acudan provistos (en formato papel e sen que conteñan comentarios). 3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Programa para Técnico de Xestión de Administración Xeral: Tema 1.- Procedemento de elaboración e aprobación das leis. Órganos de control da administración: o Tribunal de Contas e o Defensor do Pobo. Administración consultiva: o Consello de Estado. Tema 2.- O Tribunal Constitucional. Organización. Orzamentos materiais e procedementos dos recursos perante o Tribunal. O poder xudicial. O Consello Xeral do Poder Xudicial: organización e competencias. O Tribunal Supremo. Os Tribunais Superiores de Xustiza. Tema 3.- As administracións locais: a posición constitucional dos municipios e provincias. Distribución de competencias entre o Estado e as Comunidades Autónomas sobre a administración local. Tema 4.- A autonomía galega: orixe e evolución. O Estatuto de Autonomía de Galicia. Estrutura e contido. Tema 5.- O Goberno da Comunidade Autónoma. O Parlamento. A Xunta de Galicia e o seu presidente. Tema 6.- Lei 38/2003, do 17 de novembro, xeral de subvencións. Tema 7.- As reclamacións previas ao exercicio das accións civís e laborais. Os recursos administrativos: concepto e clases. Requisitos xerais. Materia impugnable, lexitimación e órgano competente. Tema 8.- Os dereitos dos cidadáns na Lei de réxime xurídico das administracións públicas e do procedemento administrativo común. Tema 9.- A xurisdición contencioso-administrativa: concepto e natureza. Capacidade procesual, lexitimación, representación e defensa. Actos impugnábeis. O recurso contencioso-administrativo: procedemento xeral. Tema 10.- Os contratos administrativos: natureza, caracteres e clases. Elementos: suxeitos, obxecto, causa e forma. Formas de adxudicación de contratos. Contido e efecto dos contratos: prerrogativas da administración e equilibrio financeiro. Resolución, rescisión e renuncia. Tema 11.- A responsabilidade patrimonial da administración. Características da institución no sistema español. Lesión determinante, suxeitos imputables e causas de imputación. A extensión da reparación. A acción da responsabilidade. Tema 12.- A función pública local: bases do seu réxime xurídico. Persoal funcionario e persoal laboral. Sistemas de acceso-provisión de postos de traballo. Promoción. A carreira administrativa. Os plans de emprego. Situacións administrativas do persoal funcionario. Tema 13.- A función pública local: dereitos e deberes. Dereitos de sindicación e folga. Réxime de incompatibilidades. Responsabilidade e réxime disciplinario. Extinción da relación funcionarial. Órganos de representación. Tema 14.- As retribucións do persoal. Nóminas: estrutura e normas de confección. Altas e baixas. Conceptos retributivos. Tema 15.- Seguridade e hixiene no traballo. Dereitos e obrigas dos traballadores e empresarios en materia de prevención. Os servizos de prevención de riscos. Participación dos traballadores. Tema 16.- Real decreto lexislativo 2/2004, do 5 de marzo. Texto refundido da lei de facendas locais. Tema 17.- A Comunidade Europea: Institución comunitaria e o seu funcionamento. As competencias da comunidade. O marco de atribucións concedidas polos tratados. Participación dos entes territoriais non estatais no proceso decisorio. Tema 18.- A política rexional da Unión Europea. Os fondos estruturais. A cohesión económica e social. Tema 19.- Réxime xurídico do gasto público local. Ordenación de gastos e pagos: órganos competentes. Fases do procedemento e documentos contables que interveñen. Control do gasto público local. Control da legalidade. O Tribunal de Contas e o Consello de Contas. Tema 20.- Os orzamentos locais: estrutura e formación. Elaboración, tramitación e aprobación. Modificacións orzamentarias. Contabilidade e contas. Requisitos: Titulación de Graduado Escolar. Proba selectiva: 1º Exercicio obrigatorio e eliminatorio: Consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2º Exercicio obrigatorio e eliminatorio: Consistirá no desenvolvemento dun suposto práctico de tratamento de textos utilizando MS-Word, no tempo máximo de 30 minutos. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Programa para Auxiliar de Administración Xeral: Tema 1.- As cortes xerais: Composición. Atribucións e funcionamento. Tema 2.- O goberno e a administración: presidente do goberno; consello de ministros. Tema 3.-A provincia. Organización provincial. Competencias das provincias. Tema 4.- Réxime de sesións e acordos dos órganos colexiados locais. Tema 5.- O persoal ao servizo da administración local. Integración en escalas, subescalas e clases. Dereitos e deberes. Tema 6.- O acto administrativo: concepto e clases. Elementos. Eficacia dos actos: notificación e publicación. Tema 7.- O procedemento administrativo: iniciación, ordenación, instrución e terminación. Tema 8.- Finalización do procedemento; a obrigación de resolver; o silencio administrativo. Tema 9.- O orzamento das corporacións locais: elaboración, aprobación e execución. Tema 10.- O arquivo da administración local: definición de documento, tipo documental, serie documental, arquivo. As transferencias e os expurgos. O arquivo de documentos: sistemas de clasificación e ordenación. Requisitos: Certificado de escolaridade. Proba selectiva: 1º Exercicio obrigatorio e eliminatorio: Consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2º Exercicio obrigatorio e eliminatorio: Consistirá no desenvolvemento dun suposto práctico de manexo de máquinas fotocopiadoras e/ou encadernadoras, no tempo máximo total de 30 minutos. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Programa para Subalterno de Administración Xeral: Tema 1.- A Constitución Española de 1978. Principios xerais. Tema 2.- O Réxime Local español. Principios constitucionais. Tema 3.- A Comunidade Autónoma de Galicia. O Estatuto de Autonomía. Tema 4.- O procedemento administrativo local. O rexistro de entrada e saída. Comunicacións e notificacións. Tema 5.- O protocolo. Organización dos actos propios. Normativa sobre prelación de autoridades e representacións: lexislación española. Tema 6.- O persoal ao servizo da administración local. Integración en escalas, subescalas e clases. Dereitos e deberes. Tema 7.- Funcións do persoal subalterno. Requisitos: Titulación de Graduado Escolar e todos os permisos de conducir agás o “A” e o “A1”. Proba selectiva: 1º Exercicio obrigatorio e eliminatorio: Consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2º Exercicio obrigatorio e eliminatorio: Consistirá no desenvolvemento dun suposto práctico de manexo de vehículos do Parque Móbil e de localización dunha avaría nun dos ditos vehículos, no tempo máximo total de unha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Programa para Condutor-Mecánico: Tema 1.- A Constitución Española: organización territorial do Estado (Principios xerais da administración local. Das Comunidades Autónomas). Tema 2.- Estatuto básico do empregado público: dereitos e deberes e código de conduta dos empregados públicos. Tema 3.- Lei 30/92, do 26 de novembro, de réxime xurídico das administracións públicas e do procedemento administrativo común: Actividade das administracións públicas, normas xerais. Tema 4.- Regulamento xeral de circulación: transporte de persoas. Tema 5.- Regulamento xeral de circulación: normas xerais dos condutores Tema 6.- Regulamento xeral de circulación: sentido da circulación e utilización de carrís. Límites de velocidade. Tema 7.- Regulamento xeral de circulación: supostos especiais do sentido de circulación e da utilización de calzadas, carrís e beiravías. Tema 8.- Regulamento xeral de circulación: outras normas de circulación: cinto, casco e restantes elementos de seguridade. Tempos de condución e lecer. Comportamento nos casos de emerxencia. Tema 9.- Regulamento xeral de circulación: sinalización: normas xerais, aplicación dos sinais. Tema 10.- Regulamento xeral de circulación: tipos e significados dos sinais de circulación e marcas viarias. Requisitos: Titulación de Diplomado en Dereito, Económicas ou Empresariais, Relacións Laborais ou Graduado Social. Proba selectiva: 1º Exercicio obrigatorio e eliminatorio: Consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2º Exercicio obrigatorio e eliminatorio: Consistirá no desenvolvemento dun suposto práctico relacionado coas funcións do posto e co contido do temario, mediante a elaboración dun informe con proposta de resolución, no tempo máximo dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Para este exercicio, os aspirantes poderán facer uso en todo momento dos textos legais e das coleccións de xurisprudencia dos que acudan provistos (en formato papel e sen que conteñan comentarios), así como de calculadora.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Programa para Técnico de Xestión Económico-Financeira: Tema 1.- As administracións locais: a posición constitucional dos municipios e provincias. Distribución de competencias entre o Estado e as Comunidades Autónomas sobre a administración local. Tema 2.- A autonomía galega: orixe e evolución. O Estatuto de Autonomía de Galicia. Estrutura e contido. Tema 3.- O Goberno da Comunidade Autónoma. O Parlamento. A Xunta de Galicia e o seu presidente. Tema 4.- O orzamento das Corporacións Locais: concepto. Principios orzamentarios. Contido. Elaboración e aprobación. Impugnación. Tema 5.- Dereito tributario: concepto e fontes. Clases de Tributos: Impostos, taxas e contribucións especiais. Suxeito pasivo e retedor. Feito impoñible, devengo, base impoñible e liquidable. Cota e débeda tributaria: conceptos. A prescrición. O Número de Identificación Fiscal. Tema 6.- Dereitos e garantías dos contribuíntes. Tema 7.- O procedemento de xestión tributaria: Concepto, estrutura, natureza. Iniciación e trámites. A declaración tributaria: concepto, efectos, clases. A autoliquidación. A consulta tributaria. Tema 8.- Xestión recadatoria: Concepto, obxecto e organización. Normativa reguladora. Obrigados ao pagamento. O pagamento e outras formas de extinción da débeda tributaria. As garantías. Aprazamentos e fraccionamentos. Tema 9.- Xestión recadatoria: O procedemento de recadación en período voluntario. O procedemento de constrinximento. Tercerías. Recursos contra os actos de xestión recadatoria. Tema 10.- As Facendas Locais: O Real decreto lexislativo 2/2004, do 5 de marzo. Texto refundido da lei de facendas locais. Principios do sistema tributario local. As competencias das entidades locais na materia de xestión tributaria: delegación de competencias e colaboración entre Administracións tributarias. As normas de xestión dos tributos locais. O réxime xeral dos beneficios fiscais. A revisión administrativa dos actos dictados na vía de xestión: procedemento xeral e procedementos especiais. Tema 11.- As Facendas Locais: A potestade regulamentaria das Entidades locais. Imposición e ordenación dos tributos locais. Taxas, contribucións especiais e prezos públicos. Tema 12.- O Imposto sobre Actividades Económicas. Tema 13.- Xestión catastral: O catastro. Concepto, obxectivo e fins. Revisións catastrais. A inspección catastral. A colaboración administrativa na materia de xestión catastral. Tema 14.- O Imposto sobre Bens Inmobles. Tema 15.- O Imposto sobre Vehículos de Tracción Mecánica. Tema 16.- O Imposto sobre Construccións, Instalacións e Obras. Tema 17.- O Imposto sobre o Incremento do Valor dos Terreos de Natureza Urbana. Tema 18.- Inspección tributaria: Concepto, organización e funcións. Dereitos e deberes do persoal inspector. Axentes da Facenda Pública: funcións na área de inspección. Actuacións de comprobación e investigación. Actuacións de valoración. Outras actuacións. Lugar e tempo das actuacións inspectoras. Facultades e medios instrumentais da inspección. Obtención de información con trascendencia tributaria: obtención por captación, obtención por subministración. Procedemento de inspección: iniciación e desenvolvemento das actuacións inspectoras. Documentación das actuacións: comunicacións e informes. Actas de inspección: concepto, requisitos, contido, efectos e tramitación. Dilixencias: natureza, requisitos, contido, efectos e tramitación. Infraccións e sancións tributarias. Tema 19.- Ordenanza Fiscal Xeral da Deputación Provincial da Coruña. Tema 20.- Ordenanzas Fiscais e de Prezos Públicos da Deputación Provincial da Coruña. Requisitos: Titulación de Diplomado en Dereito, Económicas ou Empresariais, Relacións Laborais ou Graduado Social. Proba selectiva: 1º Exercicio obrigatorio e eliminatorio: Consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2º Exercicio obrigatorio e eliminatorio: Consistirá no desenvolvemento dun suposto práctico relacionado coas funcións do posto e co contido do temario, mediante a elaboración dun informe con proposta de resolución, no tempo máximo dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Para este exercicio, os aspirantes poderán facer uso en todo momento dos textos legais e das coleccións de xurisprudencia dos que acudan provistos (en formato papel e sen que conteñan comentarios), así como de calculadora.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Programa para Técnico de Xestión Tributaria: Tema 1.- As administracións locais: a posición constitucional dos municipios e provincias. Distribución de competencias entre o Estado e as Comunidades Autónomas sobre a administración local. Tema 2.- A autonomía galega: orixe e evolución. O Estatuto de Autonomía de Galicia. Estrutura e contido. Tema 3.- O Goberno da Comunidade Autónoma. O Parlamento. A Xunta de Galicia e o seu presidente. Tema 4.- O orzamento das Corporacións Locais: concepto. Principios orzamentarios. Contido. Elaboración e aprobación. Impugnación. Tema 5.- Dereito tributario: concepto e fontes. Clases de Tributos: Impostos, taxas e contribucións especiais. Suxeito pasivo e retedor. Feito impoñible, devengo, base impoñible e liquidable. Cota e débeda tributaria: conceptos. A prescrición. O Número de Identificación Fiscal. Tema 6.- Dereitos e garantías dos contribuíntes. Tema 7.- O procedemento de xestión tributaria: iniciación. A declaración tributaria. Comprobación, investigación e obriga de información. A proba. As liquidacións Tributarias: clases e notificacións. O devengo da débeda tributaria. A declaración-liquidación tributaria. A consulta tributaria. Réximes de determinación ou estimación das bases impoñibles: características e procedemento. A comprobación de valores. A extinción da obriga tributaria. Pagamento da débeda. Consignación e imputación de pagamentos. Prescrición do crédito. Outras formas de extinción. A garantía do crédito tributario. O sistema de conta corrente en materia tributaria. Tema 8.- A recadación de tributos. Órganos e procedementos. O procedemento de recadación no periodo voluntario. O procedemento de recadación na vía de constrinximento. A devolución de ingresos indebidos. As infraccións tributarias: nocións e clasificación. As sancións tributarias. Procedemento para a imposición de sancións tributarias: órganos competentes, iniciación, instrucción, audiencia, resolución. Suspensión da execución das sancións. Delitos contra a Facenda Pública. O contrabando. A revisión dos actos na materia tributaria: o recurso de reposición. As reclamacións económico-administrativas. A suspensión dos actos impugnados. Procedementos especiais de revisión. Tema 9.- Inspección tributaria: Concepto, organización e funcións. Dereitos e deberes do persoal inspector. Axentes da Facenda Pública: funcións na área de inspección. Actuacións de comprobación e investigación. Actuacións de valoración. Outras actuacións. Lugar e tempo das actuacións inspectoras. Facultades e medios instrumentais da inspección. Obtención de información con trascendencia tributaria: obtención por captación, obtención por subministración. Procedemento de inspección: iniciación e desenvolvemento das actuacións inspectoras. Documentación das actuacións: comunicacións e informes. Actas de inspección: concepto, requisitos, contido, efectos e tramitación. Dilixencias: natureza, requisitos, contido, efectos e tramitación. Tema 10.- O sistema tributario español. Armonización fiscal comunitaria. A financiación das Comunidades Autónomas. Os réximes especiais por razón do territorio. O Imposto sobre a Renda das persoas físicas. O Imposto sobre o Valor Engadido. O sistema tributario local: estrutura e características. Os impostos municipais potestativos e obrigatorios. Outros recursos. Taxas e Contribucións Especiais. Prezos públicos. Recargos e participacións nos tributos do Estado. Ámbito de aplicación do sistema tributario local. O poder tributario derivado. Principios do sistema tributario local. As competencias das entidades locais en materia de xestión tributaria: delegación de competencias e colaboración entre administracións tributarias. As normas de xestión dos tributos locais. Réxime xeral de beneficios fiscais. A revisión administrativa dos actos dictados na vía de xestión. A imposición e ordenación de tributos locais. Tema 11.- As subvencións e as transferencias do goberno central á Facenda Local. O endebedamento das Corporacións Locais: a súa evolución e regulación. Tema 12.- O Imposto sobre Actividades Económicas. Tema 13.- Xestión catastral: O catastro. Concepto, obxectivo e fins. Revisións catastrais. A inspección catastral. A colaboración administrativa na materia de xestión catastral. Tema 14.- O Imposto sobre Bens Inmobles. Tema 15.- O Imposto sobre Vehículos de Tracción Mecánica. Tema 16.- O Imposto sobre Construccións, Instalacións e Obras. Tema 17.- O Imposto sobre o Incremento do Valor dos Terreos de Natureza Urbana. Tema 18.- Inspección tributaria: Concepto, organización e funcións. Dereitos e deberes do persoal inspector. Axentes da Facenda Pública: funcións na área de inspección. Actuacións de comprobación e investigación. Actuacións de valoración. Outras actuacións. Lugar e tempo das actuacións inspectoras. Facultades e medios instrumentais da inspección. Obtención de información con trascendencia tributaria: obtención por captación, obtención por subministración. Procedemento de inspección: iniciación e desenvolvemento das actuacións inspectoras. Documentación das actuacións: comunicacións e informes. Actas de inspección: concepto, requisitos, contido, efectos e tramitación. Dilixencias: natureza, requisitos, contido, efectos e tramitación. Infraccións e sancións tributarias. Tema 19.- Ordenanza Fiscal Xeral da Deputación Provincial da Coruña. Tema 20.- Ordenanzas Fiscais e de Prezos Públicos da Deputación Provincial da Coruña. A Coruña, 17 de xuño de 2009 O Presidente Asdo. Salvador Fernández Moreda O Secretario Asdo. José Luis Almau Supervía